অগপ সভাপতিগৰাকীৰ এই মন্তব্যৰ পিছদিনাই, অৰ্থ্যাৎ আজি দলৰে কমলপুৰ সমষ্টিৰ বিধায়ক সত্যব্ৰত কলিতাই বিপৰীত ভাষ্য আগ বঢ়াই সংবাদ মাধ্যমৰ আগত 'মিত্ৰজোঁটৰ চৰকাৰৰ পৰা আঁতৰিবলৈ অসম গণ পৰিষদ প্ৰস্তুত' বুলি মন্তব্য কৰে।
লক্ষণীয় কথা যে, অগপ দলে নাগৰিকত্ব সংশোধনী বিধেয়কক লৈ 'নাটক' কৰি আছে নেকি বুলিও বহুজনে ইতিমধ্যে অগপলৈ আঙুলি টোঁওৱা দেখিবলৈ পোৱা গৈছে।
অগপৰ যোৱা ২৩ অক্টোবৰত অনুষ্ঠিত কৰা 'প্ৰতিবাদী সমাৱেশ এখন নাটক' বুলি প্ৰদেশ কংগ্ৰেছৰ সভাপতি ৰিপুণ বৰাই দাবী কৰিছিল। তেওঁ লগতে কৈছিল যে অগপৰ তিনিজন মন্ত্ৰীয়ে মন্ত্ৰিত্ব পদ ত্যাগ কৰিলেই কেন্দ্ৰীয় চৰকাৰে বিধেয়কখন গৃহীত কৰাৰ ক্ষেত্ৰত থমকি ৰ'ব।
উল্লেখযোগ্য যে, প্ৰাক্তন মুখ্য মন্ত্ৰী তৰুণ গগৈয়েও অগপৰ স্থিতিক লৈ পূৰ্বতে আহ্বান জনোৱা সংবাদমেলসমূহত অগপ দলৰ স্থিতিক লৈ কঠোৰভাৱে সমালোচনা কৰিছিল। 'নাগৰিকত্ব সংশোধনী বিধেয়ক গৃহীত হ'লে অগপই পদত্যাগ কৰিলে অসমীয়া জাতিৰ কি লাভ হ'ব?' এই মন্তব্য আছিল প্ৰাক্তন মুখ্য মন্ত্ৰীগৰাকীৰ।
ইয়াৰোপৰি কৃষক মুক্তি সংগ্ৰাম সমিতিৰ উপদেষ্টা অখিল গগৈয়ে ৰাজ্যিক বিজেপিয়ে নাগৰিকত্ব সংশোধনী বিধেয়কৰ সপক্ষত শপত লোৱাৰ পাছতো অগপই পদত্যাগ নকৰাক লৈ তীব্ৰ সমালোচনা কৰিছিল।
ইপিনে এটা দলৰে দুজন নেতাৰ পৃথক মন্তব্যই কিহৰ ইংগিত বহন কৰিছে সেয়া মন কৰিব লগীয়া।
Get the latest Assamese news from Assam and NorthEast India. নৰ্থ-ইষ্ট নাও এটা মাল্টি-এপ ভিত্তিক সম্পূৰ্ণভাৱে আঞ্চলিক, দ্বিভাষিক নিউজ প'ৰ্টেল। পেচাদাৰী ব্যক্তিৰ এটা গোটৰ নেতৃত্বত এই ডিজিটেল অসমীয়া বাতৰি প্ৰতিষ্ঠানটোৱে উত্তৰ-পূবৰ আঠখন ৰাজ্য আৰু এইবোৰৰ প্ৰতিৱেশী দেশকেইখনৰ প্ৰতিটো খা-খবৰ সামৰি লোৱাৰ চেষ্টা কৰিব। দুটাকৈ ইংৰাজী এপ আৰু এটা অসমীয়া এপৰ সংস্কৰণ থকা এইটোৱে হ'ল এই ধৰণৰ প্ৰথমটো নিউজ প'ৰ্টেল। আমি ৰাজনৈতিকভাৱে নিৰপেক্ষ আৰু দক্ষিণ-পূব আৰু দক্ষিণ এছিয়াৰ মাজৰ প্ৰকৃত বা-বাতৰিৰ সাঁকোৰ ভূমিকা ল'বলৈ চেষ্টা কৰিম।
